
Vispārīga informācija

1. Uzaicinājums: Varakļānu novada pašvaldība, reģistrācijas numurs: LV90000054750, Adrese: Rīgas iela 13, Varakļāni, Varakļānu novads, LV-4838, Tālrunis/fakss: tālr. 64860840, e-pasts: varaklani@varaklani.lv, turpmāk tekstā Pasūtītājs, uzaicina Piegādātājus (termina skaidrojums saskaņā ar Publisko iepirkumu likumā lietotajiem terminu skaidrojumiem) piedalīties iepirkuma procedūrā par publiska būvdarbu līguma „Varakļānu pilsētas laukuma labiekārtošanas darbi” slēgšanas tiesību piešķiršanu.
2. Iepirkuma identifikācijas numurs: VNP 2014/3- ELFLA.
3. Pasūtītāja kontaktpersona:

Varakļānu novada pašvaldības priekšsēdētājs Māris Justs, tālr.: 29419134.
Varakļānu novada pašvaldības attīstības nodaļas vadītāja (Iepirkumu komisijas locekle) Aija Ščucka, tālr. 27790015.

4. Piegādātāji: iepirkuma procedūrā var piedalīties Publisko iepirkumu likumā kā piegādātāji definētās personas, kas saskaņā ar normatīvajiem aktiem ir tiesīgas veikt komercdarbību / saimniecisko darbību un būvdarbus, kas atbilst nolikumā noteiktajām prasībām, kam ir pieejami visi darbu izpildei nepieciešamie resursi, un kas spēj nodrošināt līguma darbu izpildi.

Informācija par iepirkuma līguma priekšmetu un līgumu

5.  Īss iepirkuma līguma priekšmeta apraksts:
Iepirkuma līguma priekšmets ir Varakļānu pilsētas laukuma labiekārtošanas darbi. Viss kopā turpmāk arī – Darbi. Visi Darbi veicami saskaņā ar tehnisko projektu, kurā ir dots Darbu detalizēts sastāvs, kā arī saskaņā ar citiem iepirkuma procedūras dokumentiem.
5.1. Iepirkuma procedūra nav sadalīta daļās un piedāvājumu drīkst iesniegt par visu līguma priekšmetu.
6. Informācija par iepirkuma līgumu:

6.1. Pasūtītājs līgumu slēgs (saskaņā ar nolikuma pielikumu „Līguma projekts”, tā pielikumiem, pievienotajiem dokumentiem) ar Pretendentu, par kura piedāvājumu iepirkumu komisija būs pieņēmusi lēmumu par līguma slēgšanas tiesību piešķiršanu.

6.2. Līguma darbu izpildes vieta ir Varakļānu pilsētas laukums, adrese: Rīgas iela 4a, Varakļāni, Varakļānu novads.
6.3. Kopējais iepirkuma līguma izpildes termiņš: līdz 15.08.2014.
6.4. Puses savstarpēji vienojas par konkrētu Līguma parakstīšanas dienu un laiku. Ja puses nevar vienoties par līguma slēgšanas dienu un laiku, to nosaka Pasūtītājs un nosūta uzaicinājumu ierasties uz Līguma slēgšanu. 
6.5. Ja Pretendents Līgumu nav noslēdzis noteiktajā termiņā, iepirkumu komisija ir tiesīga atsākt piedāvājumu vērtēšanu, izvēloties nākamo piedāvājumu ar zemāko cenu. Ja arī ar nākamo izraudzīto Pretendentu noteiktajā termiņā iepirkuma līgums netiek noslēgts, iepirkumu komisija pieņem lēmumu izbeigt iepirkuma procedūru, neizvēloties nevienu piedāvājumu.
6.6. Līgumcena ir iepirkumu komisijas lēmumā apstiprinātā summa. 
6.7. Līgumam pievieno izraudzītā Pretendenta piedāvājumu, iepirkuma dokumentāciju, tai skaitā, iepirkuma procedūras laikā veikto saraksti. Iepirkuma nolikuma un tā pielikumu noteikumi ir spēkā un ir saistoši visā Līguma izpildes laikā, arī gadījumā, ja tie nav līgumam pievienoti kā pielikums.
6.8. Pasūtītājs veikto Darbu apmaksu veic Līgumā noteiktajā kārtībā. Pasūtītājs līguma izpildē neparedz līguma priekšapmaksu.
6.9. Līguma Darbu izpildei nepieciešamās būvatļaujas Būvvaldē pieprasa un izņem Pasūtītājs.

7. Ieinteresēto piegādātāju sanāksme:

Ieinteresēto Piegādātāju sanāksme tiek organizēta 03.03.2014. plkst. 11:00. Objekta apskati var veikt arī citā dienā iepriekš vienojoties ar iepirkuma procedūrā norādīto kontaktpersonu (nolikuma 3.punkts). Pasūtītāja pārstāvis, kurš vada ieinteresēto Piegādātāju sanāksmi, nodrošina sanāksmes protokolēšanu, pierakstot sanāksmes dalībnieku jautājumus. Ieinteresētā Piegādātāja pārstāvis ir tiesīgs neatklāt Piegādātāju, kuru tas pārstāv. Atbildes uz jautājumiem tiek sniegtas rakstveidā, publicējot tās pasūtītāja mājas lapā pie attiecīgās iepirkuma procedūras sarakstes.
8. Iepirkuma līguma finansēšanas avots:

Eiropas Lauksaimniecības fonds lauku attīstībai (ELFLA), Lauku attīstības programmas 2007.-2013.gadam pasākuma „Pamatpakalpojumi ekonomikai un iedzīvotājiem” aktivitātes 413 „Lauku ekonomikas dažādošana un dzīves kvalitātes veicināšana vietējo attīstības stratēģiju īstenošanas teritorijā” ietvaros īstenojamā projekta Nr.12-05-L32100-000019 „Pilsētas laukuma labiekārtošana” finanšu līdzekļi un pašvaldības līdzekļi.
9. Informācijas konfidencialitāte:

Pasūtītājs nodrošina tās informācijas neizpaušanu, ko Pretendents piedāvājumā ir norādījis kā komercnoslēpumu vai konfidenciālu informāciju.

Piedāvājums un tā iesniegšana

10. Piedāvājumu iesniegšanas un atvēršanas vieta, datums, laiks un kārtība:

10.1. Piedāvājumus var iesniegt personīgi vai pa pastu:

iesniegšana personīgi – Varakļānu novada pašvaldībā Rīgas ielā 13, Varakļānos, pie sekretāres darba dienās laikā no plkst. 9:00 - 12:00 un no 13:00 - 16:00;

iesniegšana, sūtot pa pastu - Varakļānu novada pašvaldība, Rīgas ielā 13, Varakļāni, Varakļānu novads, LV-4838.

10.2. Piedāvājumu iesniegšanas termiņš ir līdz 2014.gada 7.martam plkst.14.00. Pa pastu sūtītais piedāvājums tiek uzskatīts par iesniegtu noteiktajā termiņā, ja tas Varakļānu novada pašvaldībā ir saņemts līdz piedāvājumu iesniegšanai noteiktā termiņa beigām.
10.3. Atklāta piedāvājumu atvēršana nav paredzēta. 
11. Piedāvājuma nodrošinājums:

Piedāvājuma nodrošinājums nav jāsniedz.
12. Piedāvājumu sagatavošanas, noformēšanas un iesniegšanas prasības:

12.1. Piedāvājumam ir jābūt sagatavotam datora izdrukas veidā un skaidri salasāmam. Katram piedāvājuma eksemplāram ir jābūt cauršūtam ar auklu. Auklai ir jābūt aizsietai mezglā un galiem nostiprinātiem (pārlīmētiem ar papīra uzlīmi), cauršuvumam apliecinātam, norādot vismaz cauršūto lapu skaitu, pārstāvja amata nosaukumu, datumu, parakstu un atšifrējumu.

12.2. Piedāvājums ir jāsagatavo vienā eksemplārā kā oriģināls un divos eksemplāros kā kopijas.

12.3. Uz katra eksemplāra ir jābūt atbilstošam uzrakstam „ORIĢINĀLS” vai „KOPIJA”.

12.4. Uz dokumentu kopijas apliecinājuma ir jānorāda vismaz amata nosaukums, datums, paraksts un atšifrējums. 

12.5. Visi sarakstes un piedāvājuma dokumenti ir jāiesniedz latviešu valodā. Ja piedāvājumā tiek iekļauts dokuments vai tā atvasinājums svešvalodā, tam ir jāpievieno dokumenta tulkojums latviešu valodā. Par tulkojuma atbilstību dokumenta oriģinālam ir atbildīgs Pretendents.
12.6. Piedāvājuma lapām ir jābūt secīgi numurētām.

12.7. Visa nolikumā prasītā informācija (dokumenti) ir jāiesniedz atbilstoši nolikuma prasībām un nolikuma pielikumos pievienotajām veidlapām (formām).

12.8. Piedāvājuma dokumentus ir jābūt parakstījušai paraksttiesīgai personai. Visu prasīto papildus informāciju un skaidrojumus par piedāvājumu, arī iepirkumu komisijas veiktā kļūdu labojuma apstiprinājumu (ja tāds ir nepieciešams), ir jāparaksta paraksttiesīgai personai. Kopijas jāapliecina paraksttiesīgai personai.

12.9. Gadījumā, ja piedāvājumu iesniedz personu apvienība (nolikuma tekstā arī – Pretendents), tas finanšu piedāvājumā norāda visu informāciju atbilstoši formai.

12.10. Uz piedāvājuma titullapas ir jānorāda vismaz: iepirkuma procedūras nosaukums, identifikācijas numurs, pretendenta reģistrācijas numurs, pasta adrese (ar pasta indeksu), faksa numurs, uz kuru iepirkumu komisija nepieciešamības gadījumā sūta vēstuli ar jautājumiem vai, pēc lēmuma pieņemšanas - paziņojumu par pieņemto lēmumu.

12.11. Sagatavojot piedāvājumu, Pretendentiem pašiem ir jāizvērtē Darbu daudzumu saraksti un izpildāmo darbu pozīcijas, un ir jāparedz visu līguma Darbu izmaksu lielums, kas ir jāiekļauj konkrētu būvdarbu izpildes izmaksās atbilstošās tāmju pozīcijās.

12.12. Prasības finanšu piedāvājuma noformēšanai:

12.12.1. Piedāvājumā visas cenas ir jāizsaka euro, centos;

12.12.2. Finanšu piedāvājumā visas izmaksas norāda ar precizitāti divi cipari aiz komata. 
12.12.3. Finanšu piedāvājums ir jānoformē un jāiesniedz atbilstoši nolikuma pielikumam Nr.4 „Finanšu piedāvājums”. Piedāvājumā ir jānorāda līgumcena (termina skaidrojums atbilstoši Publisko iepirkumu likuma 1.panta 9.punktam), par kādu Izpildītājs veiks būvdarbus. Līgumcenā ir jāietver visi nodokļi, nodevas u.c. maksājumi, un visas saprātīgi, profesionāli paredzamās ar Darbu izpildi saistītās izmaksas, izņemot PVN, ņemot vērā Tehniskajā projektā, un citos iepirkuma dokumentos noteiktās prasības un faktisko situāciju Būvobjektā.

12.12.4. Gadījumā, ja līguma izpildē ir paredzēts iesaistīt ārvalstu speciālistus, finanšu piedāvājumā ir jāiekļauj tulkošanas izmaksas dokumentācijai un komunikācijas nodrošināšanai ar Pasūtītāju.

12.12.5. Piedāvājumā norādītā cena tiek fiksēta uz visu Darbu izpildes laiku un netiks pārrēķināta, izņemot līgumā paredzētos gadījumus. 

12.12.6. Finanšu piedāvājuma tāmes ir jāaizpilda MS Excel formātā. Finanšu piedāvājuma tāmes aizpildāmas, secīgi reizinot vienības cenas ar būvdarbu apjomiem. 

12.12.7. Finanšu piedāvājuma tāmes ir jānoformē un jāiesniedz atbilstoši nolikuma līguma projekta attiecīgajā pielikumā „Darbu daudzumu saraksts” dotajiem darbu daudzumiem un tāmes formām. Visām darbu daudzumu pozīcijām ir jānorāda piedāvātās cenas.
12.12.8. Piedāvājumā nedrīkst pārsaukt, dzēst, papildināt ar nedefinētiem darbu apjomiem vai kā citādi mainīt darbu daudzumu sarakstu, izņemot gadījumu, kad iepirkuma procedūras sarakstes laikā iepirkumu komisija Pasūtītāja mājaslapā ir publicējusi precizējumus. Tādā gadījumā, sagatavojot finanšu piedāvājumu, Pretendentam ir pienākums aktualizēt vai izmantot Pasūtītāja mājaslapā publicēto aktualizēto darbu apjomu sarakstu, ja tāds ir publicēts.

12.12.9. Piedāvājumā iekļauj finanšu piedāvājuma tāmes papīra formātā. Papildus tām ir jāpievieno aizpildītas Finanšu piedāvājuma tāmes elektroniskā formātā, t.i., ierakstītas diskā MS Excel formātā.
12.13. Piedāvājums nedrīkst saturēt grozījumus vai papildinājumus, kā arī neatrunātus labojumus.

12.14. Alternatīvi piedāvājumi (piedāvājumu varianti) nav pieļaujami.

12.15. Piedāvājumu sagatavo un iesniedz aizlīmētā aploksnē vai citā aizlīmētā iepakojumā (visus eksemplārus ievieto vienā aploksnē (iepakojumā)).

12.16. Piedāvājuma aploksnes noformējums:

12.16.1. Aploksni adresē Varakļānu novada pašvaldībai uz sekojošu adresi:

Rīgas iela 13,

Varakļāni, Varakļānu novads, LV-4838
un ar sekojošu norādi:

Piedāvājums iepirkuma procedūrā 

„Varakļānu pilsētas laukuma labiekārtošanas darbi”
 identifikācijas numurs VNP 2014/3-ELFLA 
Aizliegts atvērt līdz 2014.gada 7.martam plkst.14.00.
12.16.2. Uz aploksnes jābūt norādītam Pretendenta nosaukumam un pasta adresei, lai 13.4. minētājā gadījumā, to neatvērtā veidā varētu nosūtīt atpakaļ.

13. Piedāvājumu saņemšana
13.1. Piedāvājumus saņem un reģistrē Varakļānu novada pašvaldībā, pie sekretāres (2.stāvs, 203.kabinets), Rīgas iela 13, Varakļāni, Varakļānu novads. Saņemot piedāvājumu, atbildīgā persona uz aploksnes (iepakojuma) norāda piedāvājuma saņemšanas datumu un laiku. Ja piedāvājums ir saņemts pēc piedāvājuma iesniegšanas termiņa beigām, uz piedāvājuma aploksnes izdara atzīmi „NOKAVĒTS”. Piedāvājumus to iesniegšanas secībā reģistrē kopējā Varakļānu novada pašvaldībā saņemto/izsūtīto dokumentu reģistrā, kur tiek norādīta šāda informācija:

13.1.1. Pretendenta nosaukums;

13.1.2. faktiskais piedāvājuma reģistrēšanas datums.
13.2.  Saņemot piedāvājumu, Pasūtītājs (pašvaldības sekretārs) reģistrē Pretendentu piedāvājumus  iesniegšanas secībā. Pieteikuma iesniegšanas reģistrācijas lapā norāda Pretendentu, piedāvājuma iesniedzēju, iesniegšanas datumu un laiku. Iesniedzējs ar parakstu apliecina datu pareizību. Pasūtītājs nodrošina, lai līdz piedāvājumu atvēršanai Pretendentu saraksts netiktu izpausts.
13.3. Ja piedāvājums saņemts atvērtā vai bojātā iepakojumā, atbildīgā persona uz iepakojuma izdara atzīmi par konstatēto piedāvājuma noformējumu un nekavējoties piedāvājumu pārzīmogo un veic pasākumus, lai par to informētu Pretendentu.

13.4. Saņemtie piedāvājumi tiek izsniegti vai atdoti atpakaļ Pretendentiem tikai šādos gadījumos:

13.4.1. Ja piedāvājums saņemts pēc noteiktā iesniegšanas termiņa,
13.4.2. Ja iepirkumu komisija līdz piedāvājumu atvēršanai ir pārtraukusi iepirkumu vai izbeigusi to bez rezultāta.

Iepirkuma procedūras dokumentācija un informācijas apmaiņa

14. Iepirkuma procedūras dokumentācija:

Iepirkuma procedūras dokumentācija piedāvājuma sagatavošanai ir iepirkuma procedūras nolikums ar pielikumiem un cita Pasūtītāja mājas lapā internetā publicētā informācija (dokumenti) pie attiecīgās iepirkuma procedūras. Iepirkuma procedūras laikā veiktā sarakste (uzdotie jautājumi un sniegtās atbildes, kā arī izdarītie precizējumi, grozījumi).
15. Iepirkuma procedūras dokumentācijas pieejamība:

15.1. Pasūtītājs nodrošina brīvu un tiešu elektronisko pieeju iepirkuma procedūras dokumentiem Varakļānu novada pašvaldības mājas lapā: www.varaklani.lv, sadaļā IEPIRKUMI. Tur pie attiecīgā iepirkuma nosaukuma tiek publicēta arī informācija par iepirkuma procedūras laikā veikto saraksti (uzdotie jautājumi un sniegtās atbildes, kā arī izdarītie precizējumi, grozījumi) ar ieinteresētajiem Piegādātājiem. 

15.2. Piegādātājiem ir nodrošināta iespēja iepazīties ar iepirkuma dokumentiem papīra formātā uz vietas Varakļānu novada pašvaldībā, Rīgas ielā 13, Varakļānos, 2.stāvā pie kontaktpersonām  darba dienās laikā no plkst.9:00 līdz 16:00 ar pusdienas pārtraukumu no plkst.12:00 līdz 13:00. 

15.3. Piegādātājiem ir nodrošināta iespēja iepirkuma dokumentāciju saņemt drukātā veidā uz vietas Varakļānu novada pašvaldībā vai lūdzot to nosūtīt uz Piegādātāja norādīto adresi. Tādā gadījumā dokumentācijas saņēmējam ir jāsedz dokumentu pavairošanas izmaksas atbilstoši Varakļānu  novada Domes lēmumam par kopētāja izmantošanas izmaksām un nosūtīšanas izmaksas atbilstoši faktiskajiem izdevumiem. Par tādu dokumentu izsniegšanu, kurus Pasūtītājam ar saviem tehniskajiem līdzekļiem nav iespēju pavairot uz vietas (piemēram, tehniskais projekts), pieprasītājam ir jāsedz visi faktiskie izdevumi, kas Pasūtītājam rodas, pavairojot dokumentus. 

16. Sarakste, informācijas sniegšana: 

16.1. Ikvienā sarakstes dokumentā ietver iepirkuma procedūras nosaukumu vai identifikācijas numuru.

16.2. Piegādātājam, kas vēlas saņemt atbildi uz jautājumu par iepirkuma procedūras dokumentiem vai skaidrojumu, rakstiski iesniedz jautājumus pa faksu 64860840, e-pastā aijasc@inbox.lv, pa pastu, vai arī personīgi Varakļānu novada pašvaldībā.
16.3. Iepirkumu komisija, izdarot skaidrojumu, precizējumu vai nebūtisku grozījumu iepirkuma dokumentos, informē visus ieinteresētos Piegādātājus, ievietojot attiecīgu informāciju savā mājas lapā internetā. 

Prasības Pretendentam

17. Prasības Pretendentam:
17.1.  Nosacījumi Pretendenta dalībai iepirkumā

17.1.1. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas iepirkumā ietvertās prasības un noteikumus.

17.1.2.  Pretendents apzinās, ka jebkurš piedāvājumā iekļautais nosacījums, kas ir pretrunā ar iepirkumu vai neatbilst tā noteikumiem, var būt par iemeslu piedāvājuma noraidīšanai.

17.1.3.  Pretendents ir jebkurš PIL kā Pretendents definētā persona, kura atbilst iepirkuma Nolikuma izvirzītajām prasībām un attiecībā uz to nepastāv šādi nosacījumi:

17.1.3.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;    
17.1.3.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.

17.1.4. Nolikuma 17.1.3. punktā minēto apstākļu esamību Pasūtītājs pārbaudīs tikai attiecībā uz Pretendentu, kuram būtu piešķiramas līguma slēgšanas tiesības.  Pārbaudi attiecībā uz Pretendentu (neatkarīgi no tā reģistrācijas valsts vai pastāvīgās dzīvesvietas) veiks izmantojot Ministru kabineta noteikto informācijas sistēmu. Lai izvērtētu Pretendentu Pasūtītājs:

17.1.4.1. attiecībā uz Latvijā reģistrētu (Latvijā atrodas pastāvīgā dzīvesvieta) Pretendentu informāciju par maksātnespējas un likvidācijas procesu pieprasīs no Uzņēmumu reģistrā. Faktu, ka informācija iegūta minētajā datubāzē, apliecinās izdrukas no šīm datubāzēm, kurās fiksēts informācijas iegūšanas laiks; 

17.1.4.2. attiecībā uz Pretendentu (neatkarīgi no tā reģistrācijas valsts vai pastāvīgās dzīvesvietas) informāciju par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 euro, iegūs Valsts ieņēmumu dienesta administrēto nodokļu (nodevu) parādnieku datubāzē, kā arī attiecīgās pašvaldības administrācijā.  Faktu, ka informācija iegūta minētajā datubāzē, apliecinās izdruka no šīs datubāzes, kurā fiksēts informācijas iegūšanas laiks. Atkarībā no pārbaudes rezultātiem Pasūtītājs:

a) neizslēgs Pretendentu no turpmākās dalības iepirkumā, ja konstatēs, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem Pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro,

b) informēs Pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un noteiks termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendentam, lai apliecinātu, ka tam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, jāiesniedz attiecīgās personas vai tās pārstāvja apliecināta izdruka no Valsts ieņēmumu dienesta elektroniskās deklarēšanas sistēmas par to, ka attiecīgajai personai laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā minētais apliecinājums netiks iesniegts, Pasūtītājs Pretendentu izslēgs no turpmākās dalības iepirkumā;

17.1.4.3. attiecībā uz ārvalstī reģistrētu (ārvalstī atrodas pastāvīgā dzīvesvieta) Pretendentu pieprasīs, lai tas termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, iesniedz attiecīgās ārvalsts kompetentās institūcijas izziņu, kas apliecina, ka:

a) Pretendentam nav pasludināts maksātnespējas process, tas neatrodas likvidācijas stadijā un tā saimnieciskā darbība nav apturēta,

b) Pretendentam attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.

17.1.5. Ja Pretendents ir personu apvienība vai pilnsabiedrība, iepirkuma nolikums 17.1.3. punktā noteiktās prasības attiecas uz katru personu apvienības un katru pilnsabiedrības biedru.

17.1.6. Pretendentam ir jāatbilst sekojošām prasībām:

17.1.6.1. Pretendents un tā norādītie apakšuzņēmēji ir reģistrēti likumā noteiktajā kārtībā un likumā noteiktajos gadījumos;

17.1.6.2.  Pretendents un tā norādītie apakšuzņēmēji ir reģistrēti Būvkomersantu reģistrā vai reģistrēti atbilstoši attiecīgās valsts normatīvo aktu prasībām;

17.1.6.3. Pretendentam ir pieejami sertificēti speciālisti iepirkuma priekšmetā minēto būvdarbu vadīšanā un veikšanā. 

17.1.6.4.  Pretendentam ir pieejami instrumenti, iekārtas un tehniskais aprīkojums, kas nepieciešams līguma izpildei.

17.1.6.5.  Pretendentam ir pieredze būvniecībā – iepriekšējo 5 (piecu) gada laikā no piedāvājuma iesniegšanas brīža, Pretendents ir veicis darbus vismaz 3 (trīs) līdzīga apjoma objektos, kuru vērtība ir vienāda vai lielāka par Pretendenta piedāvāto kopējo līgumcenu bez PVN. Vismaz viens no šiem objektiem ir sabiedriska būve.

17.1.6.6.  Pretendenta norādītajam speciālistam: 
būvdarbu vadītājam jābūt sertificētam būvdarbu vadīšanā un veikšanā, ar 3 gadu darba pieredzi un vismaz vienu novadītu objektu ar būvdarbu apjomu vismaz piedāvājumā iekļautās cenas lielumā; 
apzaļumošanas speciālistam – jābūt ar pieredzi 3 sabiedrisko objektu apzaļumošanas darbu vadīšanā. 

17.1.6.7. Pretendenta norādītie apakšuzņēmējs/-i ar Pretendentu ir parakstījuši vienošanos par apakšuzņēmēja piedalīšanos līguma izpildē. Vienošanos ir parakstījušas personas, kuras saskaņā ar LR Uzņēmuma Reģistru vai līdzīgas iestādes ārvalstīs izdotām izziņām ir paraksta tiesīgas.

17.1.7.  Uz apakšuzņēmējiem, uz kuru iespējām Pretendents balstās, attiecas nolikuma 17.1.3.;  17.1.6.1 un 17.1.6.2.  punktā minētie nosacījumi.
18. Piedāvājumā iekļaujamie dokumenti (ieteicams ievērot šo secību):

18.1. Titullapa, kas noformēta atbilstoši nolikuma 12.10.punktā noteiktajam.

18.2. Satura rādītājs ar lapu numerāciju.

18.3. Finanšu piedāvājums saskaņā ar nolikuma Pielikuma Nr.5 formu „ Finanšu piedāvājuma forma”.

18.4. Finanšu piedāvājuma tāmes saskaņā ar nolikuma pielikuma „Līguma projekts” pielikumā „Darbu daudzumu saraksts” definētajiem darbu daudzumiem, ņemot vērā iepirkuma procedūras sarakstē veiktos precizējumus, ja tādi ir.

18.5. Personu apvienības gadījumā – ir jāiesniedz savstarpēja vienošanās, kuru parakstījušas apvienības dalībnieku paraksttiesīgas personas un kurā skaidri redzams atbildības sadalījums starp personu apvienības dalībniekiem.
18.6. Apakšuzņēmēju piesaistes gadījumā - pretendenta un apakšuzņēmēja savstarpēja vienošanās atbilstoši nolikuma 17.1.6.7.punktā noteiktajam.

18.7. Dokuments par paraksta tiesīgajām personām, kas ir parakstījušas piedāvājumu, kā arī nolikuma 17.1.6.7.punktā minēto vienošanos (ja attiecināms).

18.8. Pretendenta (arī apakšuzņēmēja, ja tāds ir) komersanta un būvkomersanta reģistrācijas apliecības kopija. Citu valstu Pretendentiem/apakšuzņēmējiem – attiecīgas licences vai kāda cita dokumenta kopija, ja attiecīgās valsts, kurā reģistrēts Pretendents/apakšuzņēmējs, normatīvie akti tādu pieprasa.

18.9. Aizpildīts nolikuma 2.pielikums „Pretendenta kvalifikācijas rādītāju apkopojums” un tajā minētie piedāvājumā iekļaujamie dokumenti.

18.10. Nolikuma 2.pielikuma „Pretendenta kvalifikācijas rādītāju apkopojums” 3.punkta prasībām atbilstošu piedāvātā personāla būvprakses sertifikātu kopijas. Pretendenta personālam, kuram profesionālā kvalifikācija ir iegūta ārzemēs – Latvijas Republikas kompetentas institūcijas izdotu profesionālās kvalifikācijas atzīšanas apliecības vai sertifikāta kopiju, vai cita dokumenta, kas apliecina ārvalstīs iegūtās izglītības un profesionālās kvalifikācijas iegūšanu, kopijas. Papildus ārvalstīs iegūtā izglītību un kvalifikāciju apliecinoša dokumenta kopijai Pretendentam ir jāsniedz apliecinājums par to, ka ārvalstīs iegūtā izglītība un profesionālā kvalifikācija atbilst Latvijas Republikā noteiktajām prasībām.
18.11. Citi dokumenti, ko paredz nolikuma pielikumu formas, un citi dokumenti, kas izriet no nolikuma prasībām.

18.12. Dokumenti, kurus Pretendents uzskata par nepieciešamu iekļaut piedāvājumā.

19. Pretendenta tiesības un pienākumi:

19.1. Piedalīšanās iepirkuma procedūrā ir Pretendentu brīvas gribas izpausme. 

19.2. Atbilstoši Publisko iepirkumu likuma 41.panta trešajai daļai un 42.panta trešajai daļai Pretendents, lai pierādītu, ka tā kvalifikācija atbilst iepirkuma procedūras dokumentos noteiktajām prasībām, var balstīties uz citu uzņēmēju iespējām.
19.3. Atbilstoši Publisko iepirkumu likuma 20.pantam Pretendents var piesaistīt apakšuzņēmējus, norādot piedāvājumā par tiem informāciju atbilstoši nolikumā noteiktajam.

19.4. Pretendents pārliecinās, ka visi nolikumā prasītie dokumenti ir iekļauti piedāvājumā.

19.5. Pretendentam ir pienākums pieprasīt papildinformāciju vai nolikuma skaidrojumu, ja iepirkuma procedūras dokumenti nav skaidri saprotami un/vai ja iepirkuma dokumentu atsevišķās sadaļās iekļautās ziņas ir pretrunā.

19.6. Pretendentam, sagatavojot piedāvājumu, ir pienākums Pasūtītāja mājaslapā internetā pie attiecīgā iepirkuma dokumentiem iepazīties ar iepirkuma procedūras laikā veikto saraksti (jautājumiem, atbildēm un citu publicēto informāciju).

19.7. Pretendenta tiesības atsaukt piedāvājumu nosaka iepirkumu komisija, ja Pretendents ir iesniedzis iesniegumu par piedāvājuma atsaukšanu.

19.8. Pretendentam, iesniedzot piedāvājumu, ir tiesības pieprasīt apliecinājumu, ka piedāvājums konkrētajā laikā ir saņemts.

19.9. Pretendentam ir pienākums sniegt patiesu informāciju (ziņas).

19.10. Pretendentam ir pienākums pēc Pasūtītāja pieprasījuma izskaidrot savu piedāvājumu, noteiktajā laikā atbildot uz jautājumiem, uzrādot dokumentu oriģinālus, vai iesniedzot citu nepieciešamo informāciju, dokumentus. 

19.11. Pretendentam ir tiesības pieprasīt un saņemt Publisko iepirkumu likumā noteikto informāciju (dokumentu atvasinājumus) noteiktajos termiņos, iesniedzot (atsūtot) par to atbilstošu pieprasījumu (iesniegumu).

19.12. Pretendentam ir pienākums segt visus izdevumus, kas saistīti ar piedāvājuma sagatavošanu un iesniegšanu.

19.13. Pretendentam ir pienākums līguma darbus veikt atbilstoši piedāvājumā norādītajam. Atkāpes no piedāvājumā norādītā ir pieļaujamas tikai ar Pasūtītāja piekrišanu, kurš izvērtē katru gadījumu atsevišķi, un ar pieņemto lēmumu nepasliktina savu stāvokli un nemazina Pretendentiem sākotnēji noteiktās prasības. 

Pretendentu atlase un piedāvājumu vērtēšana

20. Pretendentu atlase, kvalifikācijas atbilstības pārbaude un piedāvājumu vērtēšana.

20.1.  Piedāvājumu atvēršanu, noformējuma novērtēšanu, Pretendentu atlasi, pārbaudot kvalifikācijas atbilstību, un tehnisko piedāvājumu vērtēšanu slēgtās sēdēs veic Varakļānu novada pašvaldības iepirkumu komisija (turpmāk tekstā – iepirkumu komisija). 
20.2. Katrs iepirkumu komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta Pretendenta izvēlē vai darbībā un nav ar to saistīts Publisko iepirkumu likuma 23.panta pirmās, otrās un trešās daļas izpratnē.

20.3. Piedāvājumu vērtēšana notiek atbilstoši spēkā esošajā tiesību normām, saskaņā ar iepirkuma procedūras nolikuma un tā pielikumu noteikumiem.

20.4. Iepirkumu komisija uzskata, ka Pretendents iesniedzot piedāvājumu ir pilnībā iepazinies ar iepirkuma procedūras dokumentiem, sapratis un piekrīt izpildīt iepirkuma procedūras dokumentos noteiktās prasības un piekrīt par piedāvāto cenu izpildīt Līguma Darbus.
20.5. Ja aploksne (piedāvājuma iesaiņojums) nav noformēta atbilstoši nolikuma prasībām, Pasūtītājs nav atbildīgs par piedāvājuma nonākšanu pie nepareiza adresāta vai tā atvēršanu pirms piedāvājumu iesniegšanas termiņa beigām. Priekšlaicīgi atvērtu piedāvājumu iepirkumu komisija turpmāk neizskata.

20.6. Atbilstoši Publisko iepirkumu likuma 56.panta trešajai daļai Iepirkumu komisija pārbauda, vai piedāvājumā nav aritmētisko kļūdu. Ja piedāvājumā konstatētas aritmētiskās kļūdas, komisija tās labo visās tāmju ailēs un pozīcijās, kurās tās ir konstatētas.

20.6.1. Ja konstatēta neatbilstība starp vienības cenu un piedāvājuma cenu, kas iegūta sareizinot vienības cenu ar apjomu, tad noteicošā ir norādītā vienības cena;

20.6.2. Ja ir konstatētas aritmētiskās kļūdas, komisija par to paziņo attiecīgajam Pretendentam. Ja Pretendents nepiekrīt aritmētisko kļūdu labojumiem, tam nekavējoties ir jāsniedz skaidrojums par iemesliem. Iepirkumu komisija var atkārtoti labot aritmētiskās kļūdas, ja uzskata, ka tas ir nepieciešams. Novērtējot un salīdzinot piedāvājumus, kuros bijušas aritmētiskas kļūdas, komisija ņem vērā tikai atbilstoši nolikuma un aritmētikas noteikumiem izlabotās cenas.

20.7. Iepirkumu komisija pārbauda, vai piedāvājumi ir noformēti atbilstoši iepirkuma procedūras dokumentos izvirzītajām prasībām un vai ir iesniegti visi prasītie dokumenti:
20.7.1. Ja dokumenti nav noformēti atbilstoši iepirkuma procedūras dokumentos izvirzītajām prasībām vai nav iesniegti visi prasītie dokumenti, vai arī iesniegtais (piedāvājumā iekļautais) dokuments nesatur nolikumā prasīto informāciju, iepirkumu komisija var pieņemt lēmumu par piedāvājuma noraidīšanu, vērtējot attiecīgo neatbilstību pēc būtības; 

20.7.2. Ja finanšu piedāvājuma tāmes nav noformētas atbilstoši nolikuma prasībām iepirkumu komisija var pieņemt lēmumu par piedāvājumu noraidīšanu, vērtējot attiecīgo neatbilstību pēc būtības;
20.7.3. Dokumentu oriģināla un kopijas eksemplāros iekļautās informācijas nesakritību gadījumā par pareizu tiek uzskatīta oriģināla eksemplārā iekļautā informācija.

20.8. Iepirkumu komisija pārbauda Pretendentu kvalifikācijas atbilstību iepirkuma procedūras dokumentos izvirzītajām prasībām.

20.8.1. Ja Pretendenta saimnieciskais un finansiālais stāvoklis (kvalifikācija) nav atbilstošs nolikumā un tā pielikumos noteiktajām prasībām, iepirkumu komisija pieņem lēmumu par attiecīgā Pretendenta piedāvājuma noraidīšanu.
20.9. Iepirkumu komisija pārbauda Pretendenta tehnisko un profesionālo spēju un tehniskā piedāvājuma atbilstību iepirkuma dokumentos noteiktajām prasībām, pārbauda, vai finanšu piedāvājumā ir iekļautas visas prasītās izmaksas, nosaka tehniskā piedāvājuma atbilstību iepirkuma procedūras dokumentos norādīto tehnisko prasību līmenim.

20.9.1. Ja Pretendenta tehniskās un profesionālās spējas nav atbilstošas nolikumā un tā pielikumos noteiktajām prasībām, iepirkumu komisija pieņem lēmumu par attiecīgā Pretendenta piedāvājuma noraidīšanu.
20.9.2.  Par piedāvājumiem, kuros nebūs ietverti visi darbu daudzumu sarakstos prasītie būvdarbu apjomi, tai skaitā sarakstes laikā noteiktie precizējumi, vai arī darbu daudzumu saraksts būs papildināts ar nedefinētiem darbu apjomiem, iepirkumu komisija var pieņemt lēmumu par piedāvājuma noraidīšanu, vērtējot attiecīgo neatbilstību pēc būtības.

20.9.3. Ja Pretendents ar tehnisko piedāvājumu vai atbildēm uz iepirkumu komisijas uzdotajiem jautājumiem nepierāda spēju būvdarbu laikā nodrošināt iepirkuma procedūras dokumentos noteikto tehnisko prasību izpildi, komisija pieņem lēmumu par Pretendenta noraidīšanu.

20.10. Iepirkumu komisija vērtē, vai kāds no saņemtajiem piedāvājumiem nav nepamatoti lēts. Ja 
iepirkuma komisija uzskata, ka kāds no saņemtajiem piedāvājumiem ir nepamatoti lēts, tā rīkojas Publisko iepirkumu likuma 48.panta kārtībā. Nepamatoti lētu piedāvājumu komisija noraida un turpmāk nevērtē.
20.11. Iepirkumu komisija pārbauda, vai piedāvājumu cenas nepārsniedz Pasūtītāja finanšu iespējas. Ja Pasūtītājam pieejamie finanšu līdzekļi ir mazāki par piedāvāto cenu, iepirkumu komisija var pieņemt lēmumu par iepirkuma procedūras izbeigšanu, nepiešķirot līguma slēgšanas tiesības nevienam no Pretendentiem.

20.12. Iepirkumu komisija jebkurā no vērtēšanas posmiem izslēdz Pretendentu no turpmākas dalības iepirkuma procedūrā, ja tā uzzina, ka pastāv kāds no Publisko iepirkumu likuma 8.2panta piektajā daļā noteiktajiem Pretendentu izslēgšanas nosacījumiem.
20.13. Lai novērtētu vai uz Pretendentu un personu, uz kuru iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, neattiecas kāds no Publisko iepirkumu likuma 8.2panta piektajā daļā noteiktajiem Pretendentu izslēgšanas nosacījumiem, iepirkumu komisija veic iepriekšminētajā likuma panta (9) daļā noteiktās darbības. 

20.14. Ja iepirkumu komisija kādu no piedāvājumiem atzīst par neatbilstošu iepirkuma procedūras dokumentos izvirzītajām prasībām un pieņem lēmumu pa Pretendenta noraidīšanu, tā piedāvājumu turpmāk nevērtē.
20.15. Iepirkumu komisija jebkurā no vērtēšanas posmiem var lūgt Pretendentam, kura piedāvājums nav skaidrs, lai tas atbild uz jautājumiem, skaidro piedāvājumā iekļauto informāciju, sniedz papildus informāciju, u.c.

20.16. Ja komisija pieprasa, lai Pretendents precizē informāciju vai skaidro savu piedāvājumu, tā nosaka termiņu, līdz kuram Pretendentam jāsniedz atbilde.

20.17. Iepirkumu komisija jebkurā no vērtēšanas posmiem var pārbaudīt Pretendenta kvalifikāciju un/vai piedāvājumā iekļautās informācijas patiesumu, izmantojot publiski pieejamas datu bāzes, piemēram, Lursoft, Uzņēmumu reģistra datu bāze, Būvkomersantu reģistrs, kā arī pieprasot informāciju no citiem pasūtītājiem par piedāvājumā norādīto pieredzi.

20.18. Vērtējot piedāvājumus, iepirkumu komisija ņem vērā Pretendentiem uzdotos jautājumus un saņemtās atbildes uz tiem. Ja Pretendents noteiktajā laikā neatbild uz Iepirkumu komisijas lūgumu atbildēt uz jautājumiem, skaidrot piedāvājumā iekļauto informāciju, sniegt papildus informāciju, komisija ir tiesīga vērtēt, ņemot vērā rīcībā esošo informāciju. Ja Pretendents, atbildot uz Pasūtītāja uzdotajiem jautājumiem nenovērš Pasūtītāja šaubas par atbilstību prasībām, tad komisija ir tiesīga pieņemt lēmumu par Pretendenta piedāvājuma noraidīšanu.

20.19. Vērtējot piedāvājumus, komisija neņem vērā nekādus Pretendenta piedāvātos papildus labumus, kas nav prasīti iepirkuma procedūras nolikumā vai pārsniedz nolikumā noteikto prasību minimumu iepirkuma līguma priekšmetam.

21. Piedāvājumu vērtēšanas kritērijs
21.1. Piedāvājuma izvēles kritērijs – piedāvājums ar zemāko cenu. Līguma slēgšanas tiesības piešķir Pretendentam, kura kvalifikācija un piedāvājums atbilst iepirkuma procedūras dokumentos noteiktajām prasībām, un kurš ir ar viszemāko cenu.

21.2. Par pieņemto lēmumu par līguma slēgšanas tiesību piešķiršanu iepirkumu komisija paziņo Publisko iepirkumu likuma 8.2 panta desmitajā daļā noteiktajā kārtībā - Pretendentiem trīs darba dienu laikā no lēmuma pieņemšanas dienas, nosūtot paziņojumu par pieņemto lēmumu pa faksu vai e-pastu, kā arī publicē lēmumu mājas lapā.
22. Iepirkumu komisijas tiesības:

22.1. Veikt precizējumus iepirkuma procedūras dokumentos, ievietojot par tiem attiecīgu informāciju Pasūtītāja mājaslapā internetā pie attiecīgā iepirkuma procedūras sarakstes. Ja iepirkuma procedūras dokumentos veicami grozījumi, Iepirkumu komisija pieņem lēmumu par iepirkuma procedūras pārtraukšanu un Iepirkumu uzraudzības biroja mājaslapā publicē attiecīgu paziņojumu.
22.2. Ja tas nepieciešams Pretendentu atlasei, piedāvājumu vērtēšanai, pieprasīt Pretendentiem precizēt informāciju, iesniegt papildus informāciju, apliecināt piedāvājumā iekļautās informācijas pareizību, pieprasīt uzrādīt dokumenta oriģinālu, u.c. saskaņā ar Publisko iepirkumu likuma 37., 45.un 48.pantiem.
22.3. Pieaicināt komisijas darbā ekspertus ar padomdevēja tiesībām.
22.4. Izbeigt iepirkuma procedūru saskaņā ar Publisko iepirkumu likuma 38.pantu, ja tam ir objektīvs pamatojums.
22.5. Veikt citas darbības saskaņā ar Publisko iepirkumu likumu, citiem normatīvajiem tiesību aktiem un šo nolikumu.

22.6. Pasūtītājs nesedz un nekompensē izdevumus par piedāvājuma sagatavošanu un iesniegšanu neatkarīgi no iepirkuma procedūras norises un rezultāta.

22.7. Atbilstoši nolikumā noteiktajam saņemt, atvērt piedāvājumus, vērtēt tos un pieņemt lēmumu par piedāvājuma turpmāku vērtēšanu vai noraidīšanu. Pieņemt lēmumu par līguma slēgšanas tiesību piešķiršanu vienam no piedāvājumus iesniegušajiem Pretendentiem.
23. Iepirkumu komisijas pienākumi:

23.1. Izskatīt visus noteiktajā laikā saņemtos Pretendentu piedāvājumus, veicot visas Pretendentu atlasei, piedāvājumu vērtēšanai un lēmuma pieņemšanai nepieciešamās darbības, atbilstoši nolikuma noteikumiem un Publisko iepirkumu likumam.
23.2. Pirms piedāvājumu iesniegšanas samērīgā termiņā sniegt atbildes uz iepirkuma procedūrā saņemtajiem jautājumiem.

23.3. Izsniegt vispārpieejamo informāciju saskaņā ar Publisko iepirkumu likumu un citiem spēkā esošiem normatīvajiem aktiem.
23.4. Veikt citas darbības saskaņā ar Publisko iepirkumu likumu, šo nolikumu un citām spēkā esošām tiesību normām.

